**ROMÂNIA**

**JUDETUL VRANCEA**

**CONSILIUL JUDEŢEAN**

**HOTĂRÂREA nr. 132**

**din 16 iulie 2025**

**privind:** emiterea și atribuirea licențelor de traseu provizorii, stabilirea tarifelor de călătorie și atribuirea în gestiune delegată a serviciului de transport public județean de persoane prin curse regulate către operatorii de transport declarați câștigători ai loturilor nr. 3, nr.27 și nr.28 din Programul județean de transport, în urma procedurilor de negociere fără invitație prealabilă la procedura concurențială de ofertare

**Consiliul Județean Vrancea,**

- **având în vedere** referatul Serviciului control, Managementul Calității și Transport nr. 11537/02.07.2025 privind emiterea și atribuirea licențelor de traseu provizorii, stabilirea tarifelor de călătorie și atribuirea în gestiune delegată a serviciului de transport public județean de persoane prin curse regulate către operatorii de transport declarați câștigători ai loturilor nr. 3, nr.27 și nr.28 din Programul județean de transport, în urma procedurilor de negociere fără invitație prealabilă la procedura concurențială de ofertare;

- **văzând** Raportul procedurii de negociere fără invitație prealabilă la procedura concurențială de ofertare nr. 11082/25.06.2025, privind asigurarea serviciului public județean de transport persoane prin curse regulate în aria teritorială de competență a Județului Vrancea, cu valabilitate de până la data de 30.12.2025, dar nu mai târziu de data începerii contractelor încheiate ca urmare a finalizării procedurii competitive având ca obiect "Delegarea gestiunii serviciului public județean de transport de persoane prin curse regulate, în aria teritorială de competență a Județului Vrancea pentru loturile nr.3, 27 și 28, neatribuite în cadrul procedurii competitive anterioare";

- Raportul procedurii de negociere fără invitație prealabilă la procedura concurențială de ofertare nr. 11437/01.07.2025, privind asigurarea serviciului public județean de transport persoane prin curse regulate în aria teritorială de competență a Județului Vrancea, cu valabilitate de până la data de 30.12.2025, dar nu mai târziu de data începerii contractelor încheiate ca urmare a finalizării procedurii competitive având ca obiect "Delegarea gestiunii serviciului public județean de transport de persoane prin curse regulate, în aria teritorială de competență a Județului Vrancea pentru loturile nr.3, 27 și 28, neatribuite în cadrul procedurii competitive anterioare"

**- ținând cont de:**

- Hotărârea Consiliului Județean Vrancea nr. 115/18.06.2025 privind ”Aprobarea documentației pentru reluarea procedurii competitive de atribuire a Contractelor de delegare a gestiunii Serviciului public de transport județean de persoane prin curse regulate, în aria teritorială de competență a UAT Județul Vrancea, pentru loturile nr.3, nr.27 și nr.28 neatribuite în cadrul procedurii competitive anterioare”;

- **luând în considerare** prevederile:

 - art. 4, art. 17 alin. (1) lit. h), lit. j¹), m), p) și alin. (2), art. 21 alin. (1) lit. b) și alin. (2), art. 23, art. 24 alin. (1), art. 29 alin. (1), art. 37 alin. (1) și alin. (9) din Legea nr. 92/2007 a serviciilor de transport public local, cu modificările și completările ulterioare;

- art. 271 alin. (1), art. 272 din Anexa la Ordinul nr.272/2007 al președintelui Autorității Naționale de Reglementare pentru Serviciile Comunitare de Utilități Publice pentru aprobarea Normelor-cadru privind stabilirea, ajustarea și modificarea tarifelor pentru serviciile de transport public local de persoane, cu modificările și completările ulterioare;

- Capitolul 11-Tarife și titluri de călătorie din Anexa 2 la Ordinul comun al Autorității Naționale de Reglementare pentru Serviciile Comunitare de Utilități Publice și al Agenției Naționale pentru Achiziții Publice nr. 131/1401/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie;

 - art. 8 alin. (3) lit. d), art. 22 alin. (2) și (3), art. 23 alin. (1) lit. b) și art. 43 alin. (5) din Legea nr. 51/2006 a serviciilor comunitare de utilității publice, republicată;

- **luând act de** raportul compartimentului de resort din cadrul Consiliului JudețeanVrancea și de avizul comisiei de specialitate a Consiliului Județean Vrancea;

**- în baza** art. 173 alin. (1) lit. d), alin. (5) lit. m) din OUG nr. 57/2019 privind Codul administrativ, cu modificările și completările ulterioare;

- **în temeiul** art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1** Emiterea și atribuirea licențelor de traseu provizorii, stabilirea tarifelor de călătorie și atribuirea în gestiune delegată a serviciului de transport public județean de persoane prin curse regulate către operatorii de transport declarați câștigători ai loturilor nr. 3, nr.27 și nr.28 din Programul județean de transport, în urma procedurilor de negociere fără invitație prealabilă la procedura concurențială de ofertare, potrivit anexei care face parte integrantă din prezenta hotărâre.

**Art.2** Încheierea contractelor de delegare a gestiunii serviciului de transport public județean de persoane prin curse regulate cu operatorii de transport declarați câștigători ai loturilor nr. 3, nr.27 și nr.28 din Programul județean de transport.

**Art.3** Împuternicirea Președintelui Consiliului Județean Vrancea, să semneze contractele de delegare a gestiunii serviciului de transport public de persoane prin curse regulate prevăzute la art.2 din prezenta hotărâre.

**Art. 4** Începând cu data intrării în vigoare a prezentei hotărâri orice dispoziție contrară își încetează aplicabilitatea.

**Art.5** Prevederile prezentei hotărâri vor fi duse la îndeplinire de către președintele Consiliului Județean Vrancea, prin aparatul de specialitate și vor fi comunicate celor interesați de către secretarul general al județului, prin Serviciul administrație publică, Monitor Oficial Local și arhivă din cadrul Direcției juridice și administrație publică.

 **Președintele**

**Consiliului Județean Vrancea**

**Nicușor HALICI**

 **Contrasemnează,**

 **Secretar general al județului**

 **Raluca Dan**

**ROMÂNIA Anexă**

**JUDEŢUL VRANCEA la Hotărârea nr. 132 din 16.07.2025**

**CONSILIUL JUDEŢEAN**

**Emiterea și atribuirea licențelor de traseu provizorii, stabilirea tarifelor de călătorie și atribuirea în gestiune delegată a serviciului de transport public județean de persoane prin curse regulate**

către operatorii de transport declarați câștigători ai loturilor nr. 3, nr.27 și nr.28 din Programul județean de transport, în urma procedurilor de negociere fără invitație prealabilă la procedura concurențială de ofertare

1. **Lotul 03 –** S.C. Marexval Trans S.R.L.
	1. Traseul 007: Focșani-Șoseaua Vrancei-Tulnici



* 1. Traseul 008: Focșani-Șoseaua Vrancei-Coza



* 1. Traseul 010: Focșani-Șoseaua Vrancei-Tulnici-Lepșa Mănăstire



1. **Lotul 27** – S.C. Marexval Trans S.R.L

2.1. Traseul 073: Panciu-Țifești-Clipicești



2.2. Traseul 074: Panciu-Țifești-Sârbi



1. **Lotul 28** – Asocierea " S.C. Mihandru 2002 S.R.L. și S.C. Aniron Trans S.R.L.":
	1. Traseul 075: Adjud-Păunești-Viișoara



* 1. Traseul 076: Adjud-Ruginești-Copăcești



* 1. Traseul 077: Adjud-Ruginești-Anghelești



**NOTĂ:**

**Tarifele de călătorie a căror valoare este cuprinsă între 0,00 RON și 1,00 RON se vor rotunji la valoarea de 1,00 RON.**

**Președintele**

**Consiliului Județean Vrancea**

**Nicușor HALICI**

 **Contrasemnează,**

 **Secretar general al județului**

 **Raluca Dan**